Source: http://www.europarl.europa.eu/sides/getDoc.do?type=REPORT&reference=A7-2011-0375&language=RO
Timestamp: 2013-05-23 10:00:30+00:00
Document Index: 10693217

Matched Legal Cases: ['articolul 6', 'articolul 10', 'articolul 12', 'articolul 2', 'articolul 6', 'articolul 12', 'articolul 12', 'articolul 2', 'articolul 2']

RAPORT referitor la propunerea de decizie a Parlamentului European și a Consiliului privind mobilizarea Fondului european de ajustare la globalizare în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (cererea EGF/2010/019 IE/Construction 41, introdusă de Irlanda) - A7-0375/2011
Procedură : 2011/2252(BUD)Stadiile documentului în şedinţăStadii ale documentului :
A7-0375/2011Texte depuse :
A7-0375/2011
PV 16/11/2011 - 6.1
P7_TA(2011)0496
RAPORT 197k 134k
7 noiembrie 2011PE 473.883v01-00 A7-0375/2011
referitor la propunerea de decizie a Parlamentului European și a Consiliului privind mobilizarea Fondului european de ajustare la globalizare în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (cererea EGF/2010/019 IE/Construction 41, introdusă de Irlanda)
(COM(2011)0617 – C7-0313/2011 – 2011/2252(BUD))
ANEXĂ: SCRISOAREA COMISIEI PENTRU OCUPAREA FORŢEI DE MUNCĂ ŞI AFACERI SOCIALE
referitoare la propunerea de decizie a Parlamentului European și a Consiliului privind mobilizarea Fondului european de ajustare la globalizare în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (cererea EGF/2010/019 IE/Construction 41, introdusă de Irlanda)
– având în vedere propunerea Comisiei prezentată Parlamentului European și Consiliului (COM(2011)0617 – C7–0313/2011),
– având în vedere raportul Comisiei pentru bugete (A7-0375/2011),
D. întrucât Irlanda a cerut asistență pentru un caz care privește disponibilizarea a 4 866 de persoane, dintre care 3 205 sunt vizate de asistență, din 1 482 de întreprinderi care funcționează în NACE a doua revizuire diviziunea 41 („Construirea de clădiri”)(3) din regiunile NUTS II Border, Midlands and Western (IE01) și Southern and Eastern (IE02) din Irlanda; aceste două regiuni învecinate cuprind întreg teritoriul statului irlandez;
1. solicită instituțiilor competente să depună eforturile necesare pentru a ameliora mecanismele procedurale și bugetare în vederea accelerării mobilizării FEG; salută, în acest sens, procedura îmbunătățită instituită de Comisie, ca urmare a solicitării Parlamentului European de a se accelera eliberarea subvențiilor, în cadrul căreia Comisia prezintă autorității bugetare evaluarea referitoare la eligibilitatea unei cereri de asistență în cadrul FEG împreună cu propunerea de mobilizare a fondului; speră ca în cadrul viitoarelor revizuiri ale FEG să se realizeze și alte îmbunătățiri ale procedurii, sporindu-se eficiența, transparența și vizibilitatea fondului;
2. reamintește angajamentul instituțiilor de a asigura o derulare rapidă și fără probleme a procedurii de adoptare a deciziilor de mobilizare a FEG, oferind un sprijin individual punctual, limitat în timp, având ca obiectiv ajutarea lucrătorilor concediați ca urmare a globalizării și a crizei financiare și economice; subliniază rolul pe care FEG îl poate juca în reintegrarea pe piața muncii a lucrătorilor concediați, în special a lucrătorilor celor mai vulnerabili și celor mai puțin calificați;
3. subliniază că, în conformitate cu articolul 6 din Regulamentul FEG, ar trebui să se garanteze sprijinirea prin FEG a reintegrării în muncă a lucrătorilor individuali care au fost concediați; subliniază în continuare că asistența din partea FEG nu poate cofinanța decât măsuri active pe piața forței de muncă care conduc la ocuparea pe termen lung a forței de muncă; reiterează faptul că asistența din partea FEG nu trebuie să înlocuiască acțiunile care țin de responsabilitatea întreprinderilor în temeiul legislației naționale sau al contractelor colective de muncă și nici măsurile de restructurare a întreprinderilor sau a sectoarelor; regretă faptul că FEG ar putea stimula întreprinderile să își înlocuiască salariații cu o mână de lucru mai flexibilă și angajată pe termen scurt;
4. constată că informațiile prezentate cu privire la pachetul coordonat de servicii personalizate ce urmează să fie finanțate de FEG includ informații privind compatibilitatea și complementaritatea acestora cu acțiunile finanțate prin fondurile structurale; își reiterează apelul adresat Comisiei privind prezentarea unei evaluări comparative a acestor date și în cadrul rapoartelor sale anuale;
5. salută faptul că, în urma unor solicitări repetate ale Parlamentului, bugetul 2011 include, pentru prima dată, credite de plată în valoare de 47 608 950 EUR la linia bugetară aferentă FEG (04 05 01); reamintește că FEG a fost creat ca instrument specific și separat, având obiective și termene proprii, și, prin urmare, este oportun să dispună de fonduri specifice, înlocuindu-se astfel transferurile de la alte linii bugetare care se realizau în trecut și care puteau împiedica realizarea diverselor obiective de politică; cuantumul creditelor de plată introduse inițial la linia bugetară 04 05 01 va fi epuizat în urma adoptării de către ambele componente ale autorității bugetare a propunerilor prezentate până în prezent privind mobilizarea FEG;
6. salută consolidarea liniei bugetare 04 05 01 aferente FEG cu 50 000 000 EUR prin intermediul bugetului rectificativ nr. 3/2011; creditele de plată din această linie bugetară vor fi utilizate pentru a acoperi suma de 6 091 460 EUR necesară pentru prezenta cerere; deoarece creditele de plată sunt disponibile în 2011 de la linia bugetară 04 02 01, „Finalizarea Fondului social european (FSE) – Obiectivul 1 (2000-2006)”, poate fi disponibilizată spre transfer pentru prezenta cerere suma suplimentară de 6 598 378 EUR;
7. aprobă decizia anexată la prezenta rezoluție;
8. încredințează Președintelui sarcina de a semna această decizie împreună cu Președintele Consiliului și de a asigura publicarea sa în Jurnalul Oficial al Uniunii Europene;
9. încredințează Președintelui sarcina de a transmite prezenta rezoluție, împreună cu anexa, Consiliului și Comisiei.
privind mobilizarea Fondului european de ajustare la globalizare în conformitate cu punctul 28 al Acordului interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2010/019 IE/Construction 41, introdusă de Irlanda)
având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară(1), în special punctul 28,
(1) Fondul european de ajustare la globalizare (FEG) a fost creat pentru a oferi sprijin suplimentar lucrătorilor concediați ca urmare a schimbărilor majore din structura comerțului mondial, generate de globalizare și pentru a-i ajuta să se reintegreze pe piața forței de muncă.
(2) Domeniul de aplicare a FEG a fost extins pentru cererile depuse începând de la 1 mai 2009 pentru a include acordarea de sprijin lucrătorilor disponibilizați ca urmare directă a crizei financiare și economice mondiale.
(3) Acordul interinstituțional din 17 mai 2006 permite mobilizarea FEG în limita unui plafon anual de 500 de milioane EUR.
(4) La 9 iunie 2010, Irlanda a prezentat o cerere de mobilizare a FEG în legătură cu concedierile din 1.482 întreprinderi care desfășoară activități încadrate în diviziunea 41 din NACE Rev. 2 („Construcții de clădiri”) din regiunea NUTS II Border, Midlands and Western (IE01) și Southern and Eastern (IE02); cererea a fost completată cu informații suplimentare transmise până la 17 iunie 2011. Cererea îndeplinește condițiile pentru stabilirea contribuțiilor financiare, astfel cum sunt prevăzute la articolul 10 din Regulamentul (CE) nr. 1927/2006. Prin urmare, Comisia propune mobilizarea sumei de 12.689.838 EUR.
ADOPTĂPREZENTA DECIZIE:
În cadrul bugetului general al Uniunii Europene pentru exercițiul financiar 2011, se mobilizează Fondul european de ajustare la globalizare (FEG) prin alocarea sumei de 12 689 838 EUR, sub formă de credite de angajament și de plată.
Adoptată la [Bruxelles/Strasbourg],
Fondul european de ajustare la globalizare a fost creat pentru a furniza un sprijin suplimentar lucrătorilor afectați de schimbările majore din structura comerțului mondial. Potrivit dispozițiilor de la punctul 28 din Acordul interinstituțional din 17 mai 2006 privind disciplina bugetară și buna gestiune financiară(1) și dispozițiilor de la articolul 12 din Regulamentul (CE) nr. 1927/2006(2), fondul nu poate depăși o sumă maximă de 500 de milioane EUR, eliberată din marja rămasă sub plafonul de cheltuieli generale pentru exercițiul precedent și/sau din creditele de angajament anulate din cele două exerciții financiare precedente, cu excepția celor aferente rubricii 1b. Sumele necesare se înscriu în buget ca provizion de îndată ce sunt identificate marjele suficiente și/sau angajamentele anulate.
II. Situația actuală: propunerea Comisiei La 5 octombrie 2011, Comisia a adoptat o nouă propunere referitoare la o decizie de mobilizare a FEG în favoarea Irlandei, pentru sprijinirea reintegrării pe piața muncii a lucrătorilor concediați din cauza crizei financiare și economice mondiale.
Aceasta este a nouăsprezecea cerere care urmează să fie examinată în cadrul bugetului 2011 și se referă la mobilizarea din FEG a unei sume totale de 12 689 838 EUR pentru Irlanda. Cererea se referă la 4 866 de concedieri, dintre care 3 205 vizate de asistență, din 1 482 de întreprinderi care funcționează în NACE a doua revizuire diviziunea 41 („Construirea de clădiri”)(3) din regiunile NUTS II Border, Midlands and Western (IE01) și Southern and Eastern (IE02) din Irlanda, în perioada de referință de nouă luni de la 1 iulie 2009 la 31 martie 2010. Cererea în cauză, cazul EGF/2010/019 IE/ Construction 41, introdusă de Irlanda, a fost prezentată Comisiei la 9 iunie 2010 și completată cu informații suplimentare până la 17 iunie 2011. Cererea s-a bazat pe criteriul de intervenție menționat la articolul 2 litera (b) din Regulamentul FEG, care prevede disponibilizarea, într-o perioadă de nouă luni, a cel puțin 500 de salariați din întreprinderi încadrate în aceeași diviziune NACE a doua revizuire, dintr-o regiune sau din două regiuni învecinate de nivel NUTS II dintr-un stat membru.
Unul dintre criteriile incluse în evaluarea Comisiei a fost legătura dintre concedierile în cauză și schimbările majore suferite de structura comerțului mondial sau criza financiară, care, în acest caz specific, este reprezentată de criza creditelor ipotecare sub-prime din SUA de la mijlocul anului 2007. Fiind o economie mică axată pe exporturi, Irlanda a suferit de pe urma efectelor crizei creditelor asupra partenerilor săi comerciali principali. Criza creditelor a afectat grav băncile din Irlanda, cu efecte suplimentare asupra împrumuturilor ipotecare și a activităților de construcție din țară. Atunci când s-a declanșat criza, ponderea persoanelor angajate în construcții în Irlanda a scăzut de la 12,25% în trimestrul 4 al anului 2007 la 9,2% în trimestrul 1 al anului 2009, atingând nivelul de 6,25% în trimestrul 3 al anului 2010. Pachetul coordonat de servicii personalizate care urmează să fie finanțate, inclusiv compatibilitatea acestuia cu măsurile finanțate de fondurile structurale, se referă la măsuri destinate următoarelor:
· Orientarea profesională: aceasta constă în consiliere profesională individuală pentru majoritatea lucrătorilor concediați, care să ducă la stabilirea de comun acord a unei serii de pași către revenirea în câmpul muncii;
· Programe de formare profesională și indemnizații de formare aferente: cursurile FÁS acoperă o gamă largă de subiecte pertinente, inclusiv conservarea energiei, tehnologii și structuri energetice ecologice și durabile, precum și managementul mediului;
· Formarea în alternanță pentru ucenici concediați și măsuri de sprijin: acest program este destinat să permită celor 669 de ucenici existenți să-și încheie ucenicia; sistemul de ucenicie bazat pe standarde („Standards Based Apprenticeship System”) se bazează pe șapte faze alternative de formare la locul de muncă și în afara locului de muncă;
· Programe de formare profesională/educație secundară și suplimente de venit: se recunoaște tot mai mult faptul că perfecționarea competențelor este esențială pentru obținerea unui loc de muncă în anii următori; lucrătorii din construcții disponibilizați realizează că trebuie să își îmbunătățească competențele pentru a-și crește șansele de angajare;
· Mijloace de sprijin pentru întreprinderi / activitate independentă: organismele de sprijin pentru întreprinderi, precum consiliile orășenești și regionale pentru întreprinderi (City and County Enterprise Boards), vor promova gama de măsuri de sprijin pusă la dispoziția lucrătorilor concediați care intenționează să își deschidă propria afacere, prin promovarea activităților corespunzătoare;
· Programe de învățământ terțiar și suplimente de venit: diverse module și programe sunt disponibile în cadrul sectorului de învățământ superior, care sunt relevante pentru lucrătorii concediați din sectorul construcțiilor, în funcție de nivelul de studii și de competențe al acestora.
În ceea ce privește îndeplinirea criteriilor stabilite la articolul 6 din Regulamentul (CE) nr. 1927/2006, în cererea lor și în informațiile suplimentare furnizate, autoritățile irlandeze:
• au confirmat că măsurile care constituie responsabilitatea întreprinderilor în temeiul legislației naționale sau al contractelor colective de muncă nu vor fi înlocuite cu contribuția financiară din partea FEG;
• au demonstrat că măsurile respective oferă sprijin lucrătorilor individuali și nu urmează a fi folosite pentru restructurarea întreprinderilor sau a sectoarelor de activitate;
• au confirmat faptul că acțiunile eligibile menționate anterior nu beneficiază de asistență din partea altor instrumente financiare ale UE.
În ceea ce privește sistemele de gestionare și de control, Irlanda a informat Comisia că organismele care vor gestiona și vor controla contribuția financiară sunt cele care gestionează și controlează finanțarea acordată Irlandei de Fondul social european. Potrivit evaluării Comisiei, cererea îndeplinește criteriile de eligibilitate stabilite prin Regulamentul FEG și se recomandă autorității bugetare să o aprobe.
În vederea mobilizării fondului, Comisia a prezentat autorității bugetare o cerere de transfer pentru suma de 6 091 460 EUR din suma necesară pentru prezenta cerere din rezerva FEG (40 02 43) în credite de angajament la linia bugetară aferentă FEG 04 05 01, precum și o cerere suplimentară de transfer pentru suma de 6 598 378 EUR de la linia bugetară 04 02 01 „Finalizarea Fondului social european (FSE) – Obiectivul 1 (2000-2006)”.
Raportoarea salută faptul că, în urma unor solicitări repetate ale Parlamentului, bugetul 2011 include pentru prima dată credite de plată (în valoare de 47 608 950 EUR) la linia bugetară aferentă FEG și salută consolidarea liniei bugetare 04 05 01 cu 50 000 000 EUR, conform BR 3/2001, dar care se va consuma integral o dată cu prezenta cerere. Raportoarea reamintește că, de fapt, FEG a fost creat ca instrument specific și separat, având obiective și termene proprii, și, prin urmare, este oportun să dispună de fonduri specifice, înlocuindu-se astfel transferurile de la alte linii bugetare care se realizau în trecut și care puteau împiedica realizarea diverselor obiective de politică. Raportoarea remarcă faptul că, totuși, pentru a mobiliza FEG pentru acest caz, o parte din creditele de plată vor fi transferate de la linia bugetară destinată „Finalizării Fondului social european (FSE) – Obiectivul 1 (2000-2006)”.
AII permite mobilizarea fondului în limita plafonului anual de 500 de milioane EUR.
Aceasta este cea de-a nouăsprezecea propunere de mobilizare a fondului prezentată autorității bugetare în 2011. Prin urmare, după scăderea sumei solicitate (12 689 838 EUR) din creditele alocate, rămâne disponibilă o sumă de 399 711 523 EUR până la sfârșitul lui 2011. Astfel, vor rămâne disponibile peste 25% din suma maximă anuală afectată FEG pentru alocare în ultimele patru luni ale anului 2011, astfel cum prevede articolul 12 alineatul (6) din Regulamentul FEG.
Comisia a prezentat o cerere de transfer în vederea înscrierii în bugetul 2011 a unor credite de angajament specifice, conform cerințelor de la punctul 28 din Acordul interinstituțional din 17 mai 2006.
Trilogul referitor la propunerea de decizie prezentată de Comisie privind mobilizarea FEG ar putea eventual îmbrăca o formă simplificată în conformitate cu articolul 12 alineatul (5) din temeiul juridic, exceptând cazul în care Parlamentul European și Consiliul nu ajung la un acord.
În urma evaluării cererii, Comisia EMPL din cadrul Parlamentului European își va exprima poziția privind mobilizarea fondului, care va fi anexată sub formă de scrisoare la prezentul raport.
Declarația comună a Parlamentului European, a Consiliului și a Comisiei, adoptată cu ocazia reuniunii de conciliere din 17 iulie 2008, a confirmat importanța asigurării unei proceduri rapide pentru adoptarea deciziilor de mobilizare a fondului, cu respectarea corespunzătoare a Acordului interinstituțional.
D(2011)52855
Ref.: Avizul privind mobilizarea Fondului european de ajustare la globalizare (FEG) în cazul EGF/2010/019 IE/Construction 41 din Irlanda (COM(2011)0617)
Comisia pentru ocuparea forței de muncă și afaceri sociale (EMPL) și Grupul său de lucru pentru FEG au examinat mobilizarea FEG în cazul EGF/2010/019 IE/Construction 41 din Irlanda și au adoptat următorul aviz.
A) întrucât cererea se bazează pe articolul 2 litera (b) din Regulamentul FEG și vizează 3 205 lucrători din totalul de 4 866 lucrători concediați în perioada de referință cuprinsă între 1 iulie 2009 și 31 martie 2010 din 1 482 de întreprinderi de pe întreg teritoriul Irlandei, care funcționează în NACE a doua revizuire diviziunea 41 („Construirea de clădiri”) din regiunile NUTS II Border, Midlands and Western (IE01) și Southern and Eastern (IE02); B) întrucât autoritățile irlandeze susțin că la originea concedierilor se află criza economică și financiară mondială care a afectat Irlanda, o țară mică axată pe exporturi, și care a avut ca rezultat o criză a creditelor ce a afectat grav piața împrumuturilor ipotecare și, prin urmare, sectorul construcțiilor;
C) întrucât, în urma crizei și a închiderii de IMM-uri în sectorul construcțiilor, care s-a bucurat de o creștere constantă timp de un deceniu, rata șomajului din acest sector a crescut brusc cu 19% în anii 2009-2010;
D) întrucât 80% din întreprinderile care recurg la concedieri se află în regiunea Southern and Eastern (inclusiv în orașele Dublin și Cork), iar 20% în regiunea Border, Midlands and Western;
E) întrucât 91,89% din lucrătorii vizați de măsuri sunt bărbați, iar 8,11% sunt femei; întrucât 73,17% din lucrători au între 25 și 54 de ani și peste 10% au sub 24 de ani, în timp ce 12% din lucrători depășesc vârsta de 54 de ani;
F) întrucât structura profesională a forței de muncă concediate este caracterizată de diversitate, conținând 32,82% de profesii elementare, 27,74% de meșteșugari și lucrători comerciali cu activități conexe, 9,39% de tehnicieni, 7% de lucrători de grad superior și cadre de conducere, 7,8% de profesioniști și 7,96% de operatori de mașini;
G) întrucât au fost concediați 669 de ucenici, care se confruntă cu un risc deosebit de șomaj pe termen lung;
1. este de acord cu Comisia că sunt îndeplinite condițiile prevăzute la articolul 2 litera (b) din Regulamentul FEG (1927/2006) și că, prin urmare, Irlanda are dreptul la o contribuție financiară în temeiul regulamentului menționat;
2. remarcă faptul că autoritățile irlandeze au depus cererea pentru contribuție financiară din partea FEG la 9 iunie 2010 și că evaluarea a fost prezentată de către Comisia Europeană la 5 octombrie 2011; își exprimă regretul cu privire la perioada de evaluare îndelungată;
3. observă că această cerere este una dintre cele trei cereri prezentate simultan de autoritățile irlandeze în legătură cu sectorul construcțiilor și subliniază că cele trei cereri solicită o sumă globală de peste 35 de milioane EUR sub formă de ajutor din partea FEG, această intervenție fiind astfel cea mai importantă până în prezent;
4. observă că, potrivit autorităților irlandeze, numărul lucrătorilor vizați de sprijin din partea FEG ar putea varia în funcție de decizia fiecărui lucrător; invită autoritățile irlandeze să valorifice pe deplin potențialul sprijinului oferit de FEG;
5. observă că sectorul construcțiilor aducea o contribuție importantă la PIB-ul Irlandei și că reducerea actuală a activităților din acest sector va provoca efecte secundare puternice în alte sectoare din economia Irlandei;
6. ia act de pachetul coordonat care oferă diverse tipuri de formare la nivel secundar și terțiar, dar care pare să ofere sprijin financiar destul de limitat pentru crearea de întreprinderi;
7. observă că 305 lucrători care participă cu normă întreagă la cursurile organizate de autoritatea națională de formare și ocupare a forței de muncă vor beneficia de o indemnizație de formare de 5 193 EUR (pe durata formării) care va înlocui ajutorul social; observă că vor fi oferite suplimente de venit lucrătorilor care participă la programe educaționale de nivel secundar și terțiar, însă regretă că în propunerea Comisiei nu au fost incluse informații cu privire la tipurile și cuantumurile suplimentelor de venit;
8. regretă faptul că regulamentul permite înlocuirea ajutoarelor sociale prevăzute de legislația națională cu sprijinul din partea FEG; subliniază faptul că fondul ar trebui alocat, în primul rând, pentru formare și căutarea unui loc de muncă, precum și pentru programe de orientare profesională și promovarea spiritului antreprenorial și ar trebui să acționeze ca o completare a acțiunilor organizate de instituțiile naționale și nu să înlocuiască ajutorul de șomaj sau alte ajutoare sociale, care țin de responsabilitatea instituțiilor naționale conform legislației interne;
9. salută faptul că pachetul pentru lucrătorii concediați a fost convenit cu partenerii sociali locali și cu instituțiile de educație și că acest pachet oferă măsuri de formare în sectoarele care au perspectivă de creștere (mai exact, în sectorul tehnologiilor ecologice); 10. observă că creditele disponibile la linia bugetară 04 05 01 au fost folosite în cursul anului 2011, iar suma rămasă de 6 091 460 EUR va fi completată cu peste 6,5 milioane EUR disponibile la linia bugetară 04 02 01 (finalizarea FSE 2000-2006 - obiectivul 1) pentru a acoperi suma solicitată.
Marta Andreasen, Francesca Balzani, Reimer Böge, Lajos Bokros, Isabelle Durant, James Elles, José Manuel Fernandes, Eider Gardiazábal Rubial, Salvador Garriga Polledo, Carl Haglund, Lucas Hartong, Jutta Haug, Sidonia Elżbieta Jędrzejewska, Ivailo Kalfin, Jan Kozłowski, Alain Lamassoure, Vladimír Maňka, Barbara Matera, Dominique Riquet, László Surján, Derek Vaughan
Josefa Andrés Barea, María Irigoyen Pérez, Sarah Ludford, George Lyon, Marit Paulsen, Ivo Vajgl
Ultima actualizare: 9 noiembrie 2011Notă juridică